जंगल में टैंट तानकर रह रहे बदमाश और पुुलिस में मुठभेड़, पीछा कर एक दबोचा
कंचनपुरथाना इलाके के गांव उलावटी के जंगल में टैंट तानकर रह रहे बदमाशों और पुलिस के बीच मुठभेड़ हो गई। पुलिस ने डकैत गिरोह के एक सदस्य का पीछा कर धर दबोचा। सभी बदमाश उलावटी के जंगल में मौजूद नाले में काफी समय से रह रहे थे।
रविवार को कंचनपुर पुलिस को बदमाशों के जंगल में छिपे होने की सूचना मिली तो पुलिस ने बदमाशों की तलाश में संभावित ठिकानों पर दबिश दी। जैसे ही पुलिस की टीम जीप से उलावटी के जंगल में स्थित सिरमौहर का अड्डा पहुंची तो वहां पहले से छिपे बदमाशों पुलिस टीम पर फायरिंग करनी शुरू कर दी। जबाव में थाना प्रभारी शैतान सिंह और पुलिस टीम ने बदमाशों पर 6 राउंड फायरिंग की। जिससे बदमाश जंगल की तरफ खेतों में छिपकर भाग निकले। भागते समय पुलिस ने एक बदमाश बनवारी गुर्जर निवासी निभी का अड्डा पुलिस के हत्थे चढ़ गया। जिसके कब्जे से 12 बोर बंदूक बरामद की है। पुलिस ने बदमाशों को ललकारा और रूकने की चेतावनी दी। लेकिन बदमाश 3 पचफेरा मय पट्टा कारतूस एवं अन्य सामान खेतों पटक कर फरार हो गए। पकड़े गए बदमाश ने भागने वाले बदमाशों के नाम रामविलास गुर्जर निवासी खिरकारी अतिराज का पूरा, जदवीर गुर्जर, भारत निवासी जवान सिंह का अड्डा, रघुवीर, अमृत निवासी घुरैया का अड्डा बताएं हैं। बदमाशों से मुठभेड़ की सूचना पर एडिशनल एसपी जसवंत सिंह बालोत और सीओ सैंपऊ मोहनलाल दादरवाल भी मौके पर पहुंचे। उन्होंने पुलिस ऑपरेशन की तारीफ कर पकड़े गए बदमाश से पूछताछ कर महत्वपूर्ण जानकारी हासिल की। सीओ दादरवाल ने बताया कि पुलिस टीम लगातार बदमाशों के पीछे लगी है।
सौंहा धौंसपुर में दहशत फैला चुका है बदमाश गिरोह
उलावटीके जंगल में रह रहा बदमाश गिरोह पिछले दो माह से कंचनपुर इलाके में आतंक का पर्याय बना हुआ था। गिरोह ने गांव धौंसपुर में बोरिंग संचालकों के उपर जमकर कहर बरपाया। गिरोह के द्वारा बोरिंग मालिकों को चौथ बसूली के लिए चिट्ठी दी थी। बाद में चौथ नहीं देने पर फायरिंग करने के साथ बोरिंग पर पड़े प्लास्टिक पाईपों को काटने और स्टार्टर बोर्ड आदि को आग लगा दी थी। इसी गिरोह ने गांव सौंहा में रिश्तेदारी में रह रहे एक परिवार पर फायरिंग करके इलाके में दहशत फैला दी थी।
^पकड़े गए बदमाश बनवारी के साथ अतिराज का पुरा निवासी जदवीर सोनेराम और दो अन्य बदमाश शमिल थे। पुलिस द्वारा भागे गए बदमाशों की तलाश के लिए पूरे इलाके में कॉंबिंग की जा रही है। सभी बदमाश उलावटी के जंगल में टैंट तानकर रह रहे थे। फरार चारों बदमाशों को पकड़ने के लिए पुलिस टीमें लगातार पीछा कर रही है। भागे बदमाशों में रामबिलास, भारत, जदवीर इनामी हैं। -मोहनलालदादरवाल, पुलिस उपाधीक्षक सैंपऊ
बड़ी तादाद में असलाह मिलने की जानकारी
बदमाशोंका पीछा करने के दौरान पूरे गिरोह के हथियार टैंट में ही छूंटने की जानकारी निकल कर सामने आई है। सूत्रों के अनुसार बदमाश तीन पचफेरा, एक 12 बोर और दो पट्टे कारतूसों के छोड़कर भागे हैं। पुलिस द्वारा पकड़े गए बदमाश बनवारी से गिरोह के अन्य सदस्यों के बारे में जानकारी हासिल की है। पुलिस को बदमाशों के टैंट से रसद सामग्री के साथ रोजमर्रा का सामान भी मिला है।
सैंपऊ. जंगल में बदमाशों को तलाशती हथियारों से लैस पुलिस टीम।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva